เช็คให้ชัวร์ว่าถูกบล็อก ติดต่อช่องทางอื่น
ถ้าส่ง SMS ไป ไม่มีทางเช็คได้แน่นอน ว่าเขาบล็อกคุณหรือเปล่า เพราะงั้นจะรออะไร โทรหาเขาเลย ถ้าดังแค่ทีเดียวแล้วถูกตัดสาย (หรือบางทีก็ไม่ทันถึง 1 ตื๊ด) หรือเข้า voicemail แทน ก็เป็นไปได้ว่าคุณถูกเขาบล็อก หรือมือถือเขาแบตหมด  อันนี้ก็แล้วแต่ค่ายมือถือที่เขาใช้ด้วย บางทีอาจจะได้ยินข้อความว่า "ไม่มีหมายเลขที่ท่านเรียก", "ไม่มีสัญญาณตอบรับจากหมายเลขที่ท่านเรียก" หรือ "เลขหมายที่ท่านเรียกไม่สามารถติดต่อได้ในขณะนี้" เพื่อบอกว่าติดต่อเบอร์โทรนั้นไม่ได้ ซึ่งก็เป็นไปได้ทั้งเขาปิดเครื่อง เบอร์โทรถูกระงับ หรือคุณถูกบล็อกซะเอง  แต่ถ้าปลายสายเป็นเสียงเจ้าของเบอร์เขาฮัลโหลมา ก็แน่นอนว่าคุณไม่ได้ถูกบล็อก อย่างที่บอกว่าบางทีคุณก็ถูกตัดเข้า voicemail หรือได้ยินข้อความตามที่บอก ทั้งๆ ที่สายก็ว่างดี แถมเขาไม่ได้บล็อกคุณ เพราะงั้นต้องเช็คให้ชัวร์โดยโทรซ้ำ 2 - 3 รอบได้ยิ่งดี  แต่ถ้ายังจบแบบเดิม คือถูกตัดสายใน 1 หรือครึ่งตื๊ด ถูกตัดเข้า voicemail หรือได้ยินข้อความอย่างที่บอกไป ก็เป็นไปได้ว่ามือถือเขาแบตหมด ถูกตัด หรือเขาบล็อกเบอร์โทรคุณ ใช้ซิมใหม่ หรือยืมเครื่องคนอื่นโทร ไม่ก็ตั้งค่าให้มือถือไม่โชว์เบอร์ แล้วลองโทรหาเขาดูอีกครั้ง ที่แนะนำให้ใช้เบอร์อื่นโทรเพราะถ้าไม่โชว์เบอร์เขาอาจพาลไม่รับได้ วิธีนี้แหละที่เช็คได้ดีว่าตกลงเขาบล็อกคุณจริงหรือเปล่า   ถ้าเสียงปลายสายดังตามปกติ คือตื๊ด ตื๊ด ตื๊ด ไปเรื่อยๆ เหมือนเวลารอสายทั่วไป แสดงว่าเขาบล็อกเบอร์คุณ พอใช้เบอร์อื่นโทรถึงติดต่อได้ตามปกติ ถ้ายังถูกตัดสายใน 1 หรือครึ่งตื๊ด ถูกตัดเข้า voicemail หรือได้ยินข้อความอย่างที่บอกไป แสดงว่าเป็นที่เครื่องหรือเบอร์โทรของเขาแล้วล่ะ อย่างที่บอกว่าให้ลองเปลี่ยนซิมหรือยืมเครื่องเพื่อนโทรดู แต่ถ้าอยากเช็คให้ชัวร์แต่ก็กลัวผลลัพธ์ ถ้าได้ยินเสียงรอสายตามปกติ ก็ให้เพื่อนช่วยคุยซะเลย ว่าเกิดอะไรขึ้น วิธีนี้สุ่มเสี่ยงอยู่ เพราะถ้าเจ้าของเบอร์เคืองจนบล็อกคุณจริง เขาอาจจะโกรธลามมาถึงคนที่คุณวานให้ช่วยโทรเช็ค ถ้าเป็นเพื่อนร่วมกัน ถ้าเขาบล็อกคุณโดยบังเอิญ โทรไปก็ไม่มีอะไรเกิดขึ้น แต่ถ้าเขาจงใจบล็อก แล้วคุณยังดันทุรังติดต่อ เขาอาจมองเป็นการคุกคามตามรังควานได้ ซึ่งเขาสามารถดำเนินคดีกับคุณได้เลย ยังไงลองอ่านสถานการณ์ดูก่อน อย่างที่บอกว่าในมือถือจะมีให้ตั้งค่าซ่อนเบอร์ได้ เวลาโทรไปก็จะขึ้นว่า "เบอร์ที่ไม่รู้จัก" หรือ "Unknown"  แต่ข้อเสียคือขนาดคุณเองยังระแวง ไม่ค่อยรับสายเบอร์ที่ไม่มีหมายเลข ขึ้นแต่ว่า "เบอร์ที่ไม่รู้จัก", "Unknown" หรือ "Restricted" เพราะเดี๋ยวนี้มิจฉาชีพเยอะเหลือเกิน เลยแนะนำให้หาซิมเบอร์อื่น หรือยืมมือถือเพื่อนโทรแทน เช่น ทักไปใน Line หรือ Facebook ถ้าใช้กันทั้งคู่แล้วเคยแชทกัน นอกจากนี้ก็ยังมี WhatsApp, Viber, Skype และโปรแกรมแชทอื่นๆ ยังไงลองเลือกที่เขาออนเป็นประจำ ถึงเขาจะไม่ได้รับแจ้งเตือนว่าคุณโทรมาหรือฝากข้อความไว้ใน voicemail แต่ถ้าเปิดฟังเมื่อไหร่ก็อยู่ในนั้นแหละ เพราะงั้นก็อาศัยช่องทางนี้ฝากข้อความสำคัญที่อยากให้เขารู้ไว้ซะเลย ถ้ามีเรื่องสำคัญหรือคอขาดบาดตายต้องติดต่อคนที่บล็อกคุณจริงๆ ก็อีเมลไป หรือหลังไมค์ไปหาเขาตามโซเชียลมีเดียต่างๆ ที่เขาใช้ได้เลย หรือด่วนกว่านั้นและไม่ใช่เรื่องส่วนตัวหรือความลับ ก็โพสต์ที่หน้าของเขาซะเลย แต่ย้ำอีกทีว่าต้องเป็นเรื่องสำคัญจริงๆ ถ้ากลายเป็นว่าเขาบล็อกเพราะคุณไปทำเขาโกรธก่อน ก็อย่าเพิ่งไปราดน้ำมันใส่กองไฟ รอจนเขาสงบใจได้ค่อยติดต่อก็ยังไม่สาย
โทรหาคนที่สงสัยว่าจะบล็อกเบอร์คุณ. ฟังเสียงที่ปลายสาย. โทรซ้ำอีกรอบเพื่อยืนยัน. ใช้เบอร์ปลอมโทรไป. ให้เพื่อนช่วยติดต่อ. ยอมรับผลที่อาจตามมา. โทรด้วยเบอร์อื่นหรือซ่อนเบอร์. ทักแชทไป. ทิ้งข้อความไว้ใน voicemail. โพสต์ในโซเชียล.
https://www.wikihow.com/Know-if-Your-Number-Was-Blocked https://www.wikihow.com/Know-if-Your-Number-Was-Blocked
Finding Out if You've Been Blocked Circumventing a Block